
ÉSZREVÉTLEN TANULÁS -BESZÉDMENTES OKTATÁS

Mit jelent az, hogy oktatás? Mi szerepe lehet ebben építészetünknek? Erre és hasonló kérdésekre kutattam a válaszokat a munka folyamán. Egy általános iskola tervezése mindig változatos, a szokványostól eltérő kihívásokat jelent. Talán még inkább így van ez, amikor egy olyan történelmi múlttal rendelkező város /település/ szövetébe kell illeszteni az új épületet, mint amilyen Visegrád.
A dolgozat párhuzamos vonalon halad végig. Egyik oldalon bemutatja a visegrádi Áprily Lajos Általános Iskola bővítési tervét, különleges figyelmet fordítva a részletmegoldásokra, másik oldalon felvázolja a környezetpszichológia rejtette tervezési lehetőségek Magyarországon még kevéssé ismert módszereit.
– Hogyan tud az épület egyszerre az oktatás eszköze is lenni?
– Mely elemek, milyen térérzetek segítik a látogatót élménnyé tenni a tartózkodást?
Egy épületnek legtöbb esetben nem szabad pusztán keretként működnie, a benne folyó történés lenyomatát kell hordoznia. Radikálisan fogalmazva, manipulálnia kell a használóját, hogy a térérzet minél inkább egybe essen a funkció adta adottságokkal. Tapintás, látás, hallás... mind-mind hozzájárul az élmények formálásához.



